Europa Universalis IV

Europa Universalis IV (ofte forkortet til EUIV eller EU4) er et storstrategispill i Europa Universalis-serien, utviklet av Paradox Development Studio  og gitt ut av Paradox Interactive. Spillet ble utgitt 13. august 2013.

 Spillets omfang 
Spillet finner sted mellom 11. november 1444 og 2. januar 1821. Spilleren kan velge hvilket som helst land ved hvilket som helst startpunkt mellom disse to datoene.

All geografien på jorden er representert og delt opp i provinser. Man kan enten eie, ta over, eller kolonisere alle provinsene, med visse unntak.

Selv om en spiller kan velge en hvilken som helst dato for å starte spillet, så har spillet visse datoer bokmerket, slik at spilleren kan starte rundt de mer interessante tidspunkter i historien. Disse tidspunktene inkluderer Konstantinopels fall, den franske revolusjon, oppdagelsen av Amerika og reformasjonen.

Spillet er et sandkassespill, men de fleste land har unike oppdragstrær, som er en rekke oppdrag som for det meste gjenspeiler landets historiske prestasjoner eller ambisjoner. Dette gjør at spillet gir en foreslått rute til hvordan spilleren kan spille, men det er opp til spilleren hvordan enhver selv vil spille.

 Økonomi 
En sentral del av spillopplevelsen knyttes opp mot spillerens dirigering av nasjonaløkonomien. Dette medfører at inntekter og utgifter av den internasjonale valutaen «Ducats» må balanseres. Sunn økonomisk drift sikrer videre ekspansjon, da kolonisering, hær og flåte er pengekrevende prosjekter som behøves for å sikre flere ressurser til å sikre seg en større bit av verdensøkonomien.

Spilleren har mulighet til å øke skattene i krigstid for å finansiere innsatsen. Ved siden av dette kan spilleren sette som fredsbetingelse at fienden må avsette en andel av sine skatteinntekter til å betale for krigserstatning.

Hver provins innehar én handelsvare hver. For eksempel produserer Island fisk. For spilleren sin del gjenstår det å oppdage ressurser i provinser de koloniserer: provinsene som lar seg kolonisere vil ha prosentvis sjanser for å produsere en rekke varer - hvilken vare provinsen faktisk ender opp med å produsere avhenger av utfallet, og kan variere fra spill til spill.

Provinser kan også ha latente handelsvarer som lar seg oppdage senere i spillet. For eksempel produserer flere provinser jern før kullet oppdages og erstatter jernproduksjonen. Hendelser kan påvirke prisen på handelsvarer i løpet av spillet. For eksempel vil den protestantiske reformasjonen føre til at færre europeere observerer fastetiden, og dermed vil prisen på fisk falle, da den katolske kirke forbød inntak av rødt kjøtt i fastetiden. Hensikten bak dette er å tillegge spillet en historisk realisme.

 Mottagelse 

Europa Universalis IV fikk generelt god kritikk, med en poengsum på 87 av 100 fra Metacritic. Ingen fullstendig negative anmeldelser ble funnet hos Metacritic. Kritikere roste forbedringene fra Europa Universalis III, spesielt den nye grafikken. T.J. Hafer fra PC Gamer beskrev spillet som en henrivende simulering. Negativ kritikk fokuserte på generelle bugs og ting som ville være vanskelige å forstå for nye spillere. Nicholas Pellegatta sa at dette sannsynligvis vil bli ordnet i senere oppdateringer.

 Salg 
Per februar 2014 har Europa Universalis IV solgt over  eksemplarer. Innen juni 2014 var mer enn 700 000 eksemplarer registrert på Steam. Innen juni 2016 var over 1 million eksemplarer registrert på Steam.

 Utvidelser 

I tillegg til hovedspillet, kan spillere kjøpe en rekke utvidelser (DLC) som er ment til å utvide spillopplevelsen med nye mekanikker, variasjon mellom forskjellige land og spillbalanse. Når en ny utvidelse blir lansert, følger det ofte med en gratis oppdatering som kan endre på eksisterende mekanikker eller legge til nye i samspill med utvidelsen. Fra mars 2021 kan spillere betale en månedlig pris for å ha tilgang til alle utvidelsene, uten å måtte kjøpe hver enkelt. Nye utvidelser blir kategorisert i to kategorier: fulle utvidelser inneholder nye mekanikker og oppdaterer ofte store områder eller store aspekter ved spillet. Fordypningspakker er mindre utvidelser som omfatter et mindre område, men er også billigere enn fulle utvidelser.
+Utvidelser for Europa Universalis IVNavnUtgivelsesdatoBeskrivelseConquest of ParadiseJanuar 2014Conquest of Paradise var den første utvidelsen til spillet. Den fokuserer på det amerikanske urfolk og koloniseringen av Amerika. Eksempler på funksjoner er føderasjoner og unike bygninger for urfolket. I tillegg ble  det lagt til en tilfeldig ny verden-generator. Større kolonier blir til egne nasjoner med begrenset selvstyre. [1]Wealth of NationsMai 2014Wealth of Nations har navnet sitt fra en bok av Adam Smith. Utvidelsen utvider handel med nye mekanikker som handelskonflikter og handelskompanier, i tillegg til generelle forbedringer som dynamiske provinsnavn. 3 nye religioner ble lagt til, og gamle religioner som hinduisme, norrøn tro og reformert kristendom ble oppdatert. [2]Res PublicaJuli 2014Res Publica har fokus på republikker, med nye, unike styreformer for  Nederland og Venezia. Den nye styreformen diktatur ble lagt til, og utvendige land kan nå støtte en representant fra sitt hus til å komme på tronen i valgmonarkier.Art of WarOktober 2014Navnet kommer fra Sun Tzus bok Kunsten å krige. Utvidelsen hadde fokus på krigføring og trettiårskrigen. Et nytt system ble innført for å simulere den religiøse konflikten i Europa, som historisk førte til trettiårskrigen. Katolisismen ble utvidet, og spillet fikk et nytt system for opprør.El DoradoFebruar 2015Navnet El Dorado kommer fra en myte om et kongedømme av gull. Utvidelsen fokuserer hovedsakelig på Peru og Mexico. Tre nye religioner for Inka-, Maya- og Azteker-folkene ble introdusert. Kolonimakter kan sende ut ekspedisjoner etter de 7 byer av gull. Tordesillastraktaten deler inn regioner i Amerika mellom katolske kolonimakter. Man kan nå lage sin egen nasjon gjennom nasjonsbyggeren.Common SenseJuni 2015Navnet Common Sense er hentet fra boken Common Sense («sunn fornuft») av Thomas Paine. En stor utbedring av provinsutviklingssystemet ble introdusert. Nye styreformer, mulighet for å ha et parlament, og en oppdatering av teokratier. Protestantismen og Buddhismen ble forbedret, og to nye religioner ble lagt til; Zoroastrisme og Tengrisme. CossacksDesember 2015Cossacks henter navnet sitt fra kosakkene, en folkegruppe som holder til i Polen, Ukraina og Russland. Nye stender som kosakker og dhimmier ble introdusert, og flere nye diplomatiske handlinger ble lagt til. Horder kan nå plyndre provinser, og  land som følger tengrisme kan ha en sekundær tro, som blir akseptert som om den er hovedtroen.Mare NostrumApril 2016Mare Nostrum er latin og betyr «vårt hav», som var navnet romerene brukte om Middelhavet. Utvidelsen fokuserer på hav, og utvider handel, sjøfunksjoner og krigføring på sjøen. Stor oppdatering til spionasje. Land kan nå leie ut condottiere. Nasjoner i Maghreb kan nå raide slik som piratnasjoner.Rights of ManOktober 2016Rights of Man henter navnet sitt fra en bok av Thomas Paine. Et nytt system for stormakter, personlighetstrekk for generaler og nye styreformer for det Osmanske rike og Preussen ble introdusert. Flere nye funksjoner for monarker, som regentskap, muligheten til å abdisere, gjøre sin etterfølger arveløs og personlighetstrekk for statsledere.Mandate of HeavenApril 2017Navnet Mandate of Heaven kommer fra den kineske forestillingen om det himmelske mandat. Som navnet tilsier, fokuserer utvidelsen på Kina og resten av Asia generelt. Land i østen kan holde det himmelske mandat, et nytt Shogunat-system i Japan og en type vassalstat som betaler penger til keiseren i bytte mot beskyttelse. Tidsaldre ble også introdusert, og går fra kolonialismens tid til revolusjonens tid.Third RomeJuni 2017Den første fordypningspakken til spillet. Navnet kommer av Russlands krav på tittelen som etterfølger av Romerriket. Fokus på Russland og Sibir, med den nye Tsardømme-styreformen, mekanikk for Russland å kolonisere Sibir og nytt oppdragstre for Russland og russiske fyrstedømmer. Også oppdateringer til den ortodokse tro.Cradle of CivilizationNovember 2017Nye styreformer og hendelser for land i Midtøsten. Islamske land kan nå velge hvilken islamsk gren de vil følge. Det ble lagt til en ny måte å trene opp troppene sine på. I tillegg ble flere nye handelsvarer som husdyr, glass og papir lagt til.Rule BritanniaMars 2018Den andre fordypningspakken i spillet, denne gang med fokus på de Britiske øyer. Nye oppdragstrær for England, Skottland, Storbritannia og Irland. En ny protestantisk religion, anglikanisme ble introdusert, som ofte dukker opp under reformasjonen. Den industrielle revolusjon ble lagt til, og kull er en ny handelsvare som kan bli oppdaget på denne tiden. Nye modeller for engelske og skotske tropper.DharmaSeptember 2018Fokus på India, med nye oppdragstrær og unike indiske stender. Oppdateringer til handelsselskap og nye styreformer. Ny mekanikk for Mogulriket, som lar de assimilere ulike kulturer inn i administrasjonen sin.Golden CenturyDesember 2018Golden century er den tredje fordypningspakken i spillet, og fokuserer på Pyrenéhalvøya og Maghreb. Nye oppdragstrær for land i Iberia og Mahgreb. Kolonimakter kan sende bort minoriteter til koloniene sine, og land kan nå lage flaggskip. Land i Iberia kan nå etablere katolske ordrer som Jesuittordenen og Franskianerordenen, som har forskjellige fordeler for provinsene de blir etablert i. Man kan nå etablere piratrepublikker, som kan raide kysten til andre land for gull og slaver.EmperorJuni 2020«Emperor» betegner keiseren av Det hellige romerske riket, som ligger sentralt i Europa. Det er dette området som er fokuset for utvidelsen. Mange nye oppdragstrær for land i Tyskland og Italia ble introdusert, sammen med et nytt system for hvordan keiseren styrer riket og nye reformer som fører riket til en enten mer sentralisert eller desentralisert struktur. Nye mekanikker for paven, som kardinaler ble også introdusert.LeviathanFebruar 2021Utvidelsen Leviathan introduserte flere nye mekanikker som hjelper med å lage en liten, men likevel sterk nasjon. Disse mekanikkene gjør det for eksempel mulig å konsentrere provinsutvikling i hovedstaden. Koloninasjoner ble oppdatert. Diplomati ble utvidet i form av et nytt favør-system. Monumenter er store strukturer eller landmerker som gir bonuser til nasjonen som eier dem.OriginsNovember 2011Origins refererer til teorien om at mennesker stammer fra Afrika, og fokuserer på Afrika generelt. Nasjoner overalt på kontinentet fikk nye oppdragstrær og generelt ny styling i form av nye hærsprites, nye misjonærmodeller og ny musikk. Jødedommen ble også introdusert som en ny religion. Monumenter fra Leviathan ble oppdatert og flere nye ble lagt til for spillere med Leviathan. Kartet sør for Sahara ble også endret, med flere nye provinser lagt til.

 Referanser 

 Eksterne lenker 


Kategori:Storstrategispill
Kategori:Dataspill utviklet av Paradox Interactive
Kategori:Dataspill fra 2013
Kategori:Windows-spill
Kategori:MacOS-spill
Kategori:Linux-spill
Kategori:Dataspill utviklet i Sverige
Kategori:Europa Universalis